Bude mesto Bojnice v tomto roku pokračovať v rekonštrukcii miestnych komunikácii? Ak áno, tak ktorých?
"Mesto Bojnice v roku 2019 začína rekonštrukciou Hornoulickej ulice. V súčasnosti sa začína s budovaním zázemia stavby, zariadenia staveniska, roznášaním oznamov a pod.
Rekonštrukcia komunikácie spočíva v obnove povrchu komunikácie – položenie asfaltového koberca, oprava chodníkov – položenie zámkovej dlažby a s tým súvisiace práce – zvýšenie obrubníkov, prispôsobenie výšky vpustov, meracích a uzatváracích súprav vodárenskej spoločnosti atď.
Dĺžka rekonštruovanej komunikácie je 357 m, celková výmera asfaltovej plochy je 2 348 m2 a výmera rekonštruovaných chodníkov je 825 m2. Výsledná suma na rekonštrukciu miestnej komunikácie po verejnom obstarávaní predstavuje 154 266,07 eura a je hradená z rozpočtu mesta Bojnice.
Dodávateľom prác je spoločnosť Cesty Nitra, a. s. K týmto nákladom je potrebné ešte dopočítať aj náklady na stavebný dozor vo výške 1500 eur. Stavebné práce by mali byť ukončené do konca mája, v prípade priaznivých poveternostných podmienok aj skôr."